KATARINA PEOVIĆ O ŠKORI: ‘Merčep je zločinac! Njegovi su ubili 12-godišnju djevojčicu’

Predsjednička kandidatkinja Katarina Peović komentirala je najavu Miroslava Škore da će, ukoliko postane prvi čovjek države, pomilovati Tomislava Merčepa:

“Škoro kaže da bi pomilovao čovjeka osuđenog za ubojstvo 43 civila koje su ubile njegove postrojbe u Pakračkoj poljani. “Merčepovci” su bili poznati po posebnoj okrutnosti, mučenjima zatvorenika koje su spajali na struju, palili plamenom iz boce plina, zalijevali octom po genitalijama i očima. Merčepovci su ubili i 12-godišnju djevojčicu Aleksandru Zec i njezine roditelje.

Sramim se da ću s takvim čovjekom danas stajati u istoj prostoriji i učinit ću sve da to i pokažem.”